Columbina cara
(Ulassa mese Austu 2005)

Colombina, de fronte a su balcone
Ogni sera mi faghes cumpagnia,
Deo t’intono calchi poesia
Attirende sa tua attenzione.

Ermosu, simpaticu puzone
Variopinta e bella sa pinnia,
Leggendaria in s’Arca pro s’olia
Cand’est suzessu su deluvione.

Cun sas alas ispaltas a su entu
Olas in vista ‘e terra in calchi latu
Pro candu sa tempesta est ja finida

Torras de ca resessis a s’intentu
Attinde in bicu de olia unu ratu
Ue Noe esclamad “Esistid vida”.